經數:一七三九

經名:新華嚴經論卷第二十二

頁數:八七一

上      欄

中菩薩約簡斷惑地位得果. 如是十地菩薩

修法空無生菩提得十種意生身. 於三界業外

受變易生死. 是生死無明住地未能了知. 如

是菩薩猶於一乘佛果華嚴經未聞. 設聞不

信不順不證不入. 猶有厭苦心. 多一向樂心

出世淨土. 猶欣淨土在於他方. 佛果在三祇

之後. 華嚴經云. 設有菩薩經無量劫行六波

羅蜜得六神通及修種種菩提分法. 爲不聞

此大方廣佛華嚴經. 猶名假名菩薩不眞菩

薩. 設復聞時不信不順不證不入. 如法華經

不退諸菩薩亦復不能知. 總其例也. 又云. 若

持八萬四千法藏十二部經. 爲人演說. 令諸

聽者得六神通. 亦未爲難. 想受此經是則爲

難. 或爲一分劣解衆生發菩提心者. 三祇之

劫方成佛故. 三乘不退菩薩是十眞如觀. 或

是觀空不退. 不是以無明爲根本智發心不

退. 此以前明時劫定實淨土及穢土. 全隔在

於他方. □厭之徒安立諸地故. 二一乘十地

者. 從十信之心卽信自心. 根本無明具分別

見. 便爲不動智佛. 卽文殊師利覺首目首等

菩薩是其位也. 以自信自心無始無明爲不

動智佛. 文殊師利卽爲自心理智妙慧用也.

法界大智大悲門普賢行海卽是自己所行之

行. 如是信己以爲 信心. 是故從經之初以列.

如來成道之果及十普賢及海月光大明菩薩

及神天等五十衆. 以爲現果成信門. 諸菩薩

神天等衆. 示現入法獲益. 所有入法皆同佛

所得故. 明信從自心無明上見不動智佛故.

信亦是佛. 悟亦是佛. 以不異佛智體用爲進

中      欄

修故. 作此信時. 普見一切衆生所有心量. 皆

從如來大智而有. 凡聖一體同一智慧無有

二性. 如金光明經天女發願. 此語不虛者. 願

三千大千世界衆生悉皆金色具大人相. 當

時稱願一切衆生悉皆金色具大人相. 具如

彼經廣明. 又如此經如來出現品云. 衆生種

種樂及諸方便智皆依智智起. 又云. 應信自

心中常有諸佛出興於世轉正法輪. 從如是

信已. 以方便三昧發出悟入現本智慧. 與佛

契同. 名生如來智慧家. 爲眞佛子. 從此初住

住佛所住種如來性. 名淸淨智慧. 從此慧已

經十住十行十□向位位之中. 配十箇所修行

之人. 十箇修行之法. 十箇修行. 行下之佛果

如前釋. 十信十住十行十□向位中所配當

者. 是今此十地位修行之人. 卽金剛藏等三

十八箇菩薩是. 三十七箇是三十七助道法.

助前十□向中悲智妙用功終不立自位佛

果. 爲明十□向中以大願力已圓理智大悲

事畢十地但以助道行力成之使熟. 乃至十

一地佛果總如十□向位也. 解脫月菩薩一

人. 表是能請法之人. 亦表三十七助道之中

解脫淸□之法樂也. 故有此三十八菩薩. 三

十七同名爲藏. 唯一人名解脫月. 卽是表三

十七助道之中無煩惱之果故. 此四十心中

位位成佛果及普賢行. 非論人王梵王之位.

但論位位之中以如來智生身等法界衆生界

對現一切衆生前. 身非論意生身隨意所往

也. 但以根本無明成一切智海. 一切世界一

切處現形隨類應現. 不論於此三界外別受

下      欄

變易生死. 又於此同金色總是信位之福. 以

信心廣大願行廣大自信與佛果智齊起願修

行. 此福不難卽得. 如隨好光明功德品天鼓

所說悔除法. 以盡法界衆生數等善身口意

舌. 悔除所有業障諸天問言云何悔除天鼓

云觀業不從東西南北四維上下來. 而共積集

身心. 乃至十方推心悉不可得. 乃至廣說如

經. 天鼓如是. 爲諸天衆說法之時. 百千萬億

那由他佛刹微塵數世界兜率天子得無生法

忍. 得十地位. 如上諸天子. 總是過去修十信

中十勝解業. 爲中有作惡業墮地獄中. □毘

盧遮那光照其身. 得生兜率天上. 得天鼓說

法. 一時得十地離垢三昧. 此爲三生得十地

果. 若信解無作惡業者. 一生成佛如善財是

也. 云一生者. 言見道無生性總是入法界無

時之生故. 如三乘之敎刊削屈曲理滯難成.

尙能信而爲之. 此一乘法理智端直不剋不

削. 達自根本無明便爲不動智佛. 萬事自止

以智利生. 卽是佛故. 又將十□向廣大無限

悲願會融. 令行廣大. 稱法界智用而無作者.

具行而無依者. 卽普賢行具故. 世士大迷易

成而功廣者. 卽不信多劫曲修刊削難成. 功

劣者反存其情. 畢竟多生還須歸此敎. 如此

經中少起信樂. 獲得無邊廣大饒益. 且如隨

好光明功德品中說. 約有六門

第一說修十信中十種勝解力故. 其中有造

惡業墮地獄中爲有信解之種. 毘盧遮那菩

薩處兜率天時放光. 名幢王光明. 照地獄衆

生離苦生天. 天鼓說法得十地位. 入離垢三

經數:一七三九

經名:新華嚴經論卷第二十二

頁數:八七二

上      欄

昧. 此是三生得果. 三生者. 一修十勝解是第

一生. 二作惡入地獄是第二生. 三□光照燭

生兜率天得十地果是第三生. 此是第一功

少獲益廣多門. 第二諸天得果毛孔興華雲

供佛所有香氣. 若有衆生身□香者. 一切業

障皆悉消滅得成就香幢雲自在光明淸淨善

根. 此是第二功少益多門

第三若有衆生見其蓋者. 種淸淨金網轉輪

王位. 得一□河沙善根. 此轉輪王位於百千

億那由他佛刹微塵數世界中敎化衆生. 此

是第三功少益多門

第四如是淸淨金網轉輪王位放摩尼□淸淨

光明. 若有衆生遇斯光者. 皆得菩薩第十地

位. 成就無量智慧光明. 得十種淸淨眼. 乃至

十種淸淨意等. 此是第四功少益多門

第五經云. 佛子. 假使有人以億那由他佛刹

碎爲微塵. 一塵爲一佛刹. 以如是等微塵數

佛刹. 又碎爲微塵. 如是微塵悉置右手. 持以

東行過爾許微塵數世界. 乃下一塵. 如是東

行盡此微塵. 南西北方四維上下亦復如是.

如是十方所有世界. 若著微塵乃至可思議

不普手答言不也. 若有衆生聞此譬喩. 能生

信解. 當知更爲希有奇特. 佛言寶手如是. 如

汝所說. 若有善男子善女人. 聞此譬喩而生

信者. 我授彼記. 決定當得阿□多羅三□三

菩提. 當獲如來無上智慧. 此是第五功少獲

益廣多門

第六經云. 寶手設使有人以千億佛刹微塵

數如上所說廣大佛土末爲微塵. 以此微塵

中      欄

依前譬喩. 一一下盡乃至集成一佛國土. 復

末爲塵. 如是次第展轉乃至八十返. 如是一

切廣大佛土所有微塵數菩薩以業報淸淨肉

眼. 於一念中悉能明見. 亦見百億廣大佛刹

微塵數佛. 如頗梨鏡淸淨光明. 照曜十佛刹

微塵數世界. 寶手如是. 皆是淸淨金網轉輪

王甚深三昧福德善根之所成就. 此是第六

功少獲益廣多門. 如是此經法門廣大無限.

一念信解心無限. 其心淸淨無限. 供養諸

佛饒益一切衆生心無限. 一念相應獲無限

廣大之益. 爲明以根本無明便爲根本無. 所

起善根皆廣大無限. 爲智無依等法界故. 所

作善根等法界故. 如是一念聞法便獲廣大

利益者. 皆是於此敎門生信樂種故. 大網

如見. 如來處胎現生娑婆穢土. 出生滅度之

佛. 爲劣解衆生權施接引之敎. 卽三乘之敎

是也. 如此經云爲劣解衆生母胎出現. 爲上

根衆生蓮華化生. 如此華嚴經敎門是法界

普光明大智報佛所說非是出生滅度穢國之

身故. 是爲上上根所說. 學三乘敎者. 雖引

此敎門和會三乘法相行位. 然心想不廣不

稱敎知將此敎門同三乘三祇之敎. 只可□

權就實是乃契會聖心. 何得□實就權反虧

聖說. 乖迷昇進成佛何期. 設致百萬億三大

僧祇. 終違聖旨. 如三乘敎中分分有此敎在.

只爲學者不能了知佛開無上正詮迷者返生

遮截. 如金剛般若云. 此經爲大乘者說. 爲最

上乘者說. 卽三乘權敎是大乘故. 最上乘者.

一乘敎是. 如法華經是. □三乘向一乘之敎.

下      欄

擧龍女彰法界實理智之無時. 卽於一刹那

之際示三生而成佛. 爲破三乘情塵劫執反

稱是化. 就三乘三祇之. 劫爲眞. 只爲情□多

生反頗梨妙寶鏡而歸如銅鐵之明以閻色檀

明淨眞金令同瓦礫之價. 非是寶之咎也. 只

爲別寶賄者無功. 此以已上一段明一乘三

乘十地竟. 修行者. 但以簡敎修行遲速. 須去

世情大小彼我之言. 但稱根卽用

第二立隨位進修次第者. 約立十門一明十

種信中信果成因門者. 卽十箇佛果. 以不動

智佛爲首. 以文殊師利覺首等十箇菩薩. 爲

表修行之人. 金色世界等十箇色世界. 爲所

修之法. 金色表法身. 餘九是隨用爲十信. 是

凡夫有爲心修行. 是色心起信故. 是第二會

普光明殿光明覺品所集之衆是. 如善財見

文殊師利. 是表信心位. 明自妙慧之理遍周

因果終始故

二從信創昇佛果智慧門者. 卽第三昇須彌

山上說十住位中十箇佛果下名同號. 號之

爲月. 是此位之果. 法慧等十箇菩薩. 是表入

位修行之人十箇世界同名爲華. 是表入位

開發慧華心開敷故. 此表如善財童子於妙

[&FFFF]#山得憶念諸佛智慧光明門. 表初會佛智

慧住佛所住故. 此爲十住. 妙[&FFFF]#山者. 是止中

之妙慧也. 爲艮. 爲山. 爲止. 爲門闕. 爲童□.

爲初明. 昇須彌山者亦同此

三明已居佛慧修行門者. 卽第四會夜摩天

宮說十行法門是也. 其中有十箇佛果. 皆下

名同號號之爲眼. 是此位修行之果. 功德林

經數:一七三九

經名:新華嚴經論卷第二十二

頁數:八七三

上      欄

等十箇同名爲林菩薩. 是表修行之人. 十箇

世界皆名爲慧. 是此位中智慧方便之法故.

如善財表法中於三眼國見比丘林下經行.

表行廣多覆育如林. 經行表行無住故. 三眼

者. 表智眼慧眼法眼等三眼. 此兩位佛號十

住位同名爲月. 十行同名爲眼. 十□向十箇

佛號上名悉同號之. 爲妙爲表妙用智圓昇

進功德妙在其先. 一一是有所表. 不浪施

名

四大願理事悲智參融無盡門者. 卽第五會

兜率天宮說十□向. 以無盡大願會融理智

大悲令普賢行滿十箇佛果上名. 號之爲妙.

是此位之果. 十箇菩薩下名同號之爲幢. 是

表此位修行之人. 十箇世界號之爲妙. 是此

位修行之法. 明理智悲願萬行妙用爲世界

故. 如善財表法中見□香長者號靑蓮華者.

是明此位法以將理智慈悲願行一切無盡差

別智慧差別願行. 以將□向之蜜. 合爲一丸

戒定慧之香. 以無依住智遍周法界. 對現色

身隨病調伏. 而與五分法身之香. 而無所著.

如靑蓮華色香第一而無所著. 和合願智悲

法身十波羅蜜四攝四無量三十七助道之分

世間出世間法. 共爲一法. 猶如金香以將衆

香合爲一丸

五蘊修成德門者. 第六會他化自在天宮說

十地法. 但修前□向法令使德行功德. 滿其

十□向願行更無別路. 佛果世界. 但取十□

向中妙用同功. 不別安立. 亦無他化天王遙

見佛來敷座及迎佛等事. 爲明十地中法則

中      欄

如十□向和會以終. 但生熟不等. 更無有異

途故. 但將十地十一地行門觀智. 反資前果.

猶如[&FFFF]#[&FFFF]#長葉資根. 如善財表法中. 善財見

摩竭提國迦毘羅城主夜神名婆珊婆演底.

此云春時主當. 明此神春時主當[&FFFF]#稼. 亦名

依止無畏. 謂與一切衆生作依止無畏. 身出

星宿照曜衆生. 於身一一毛孔現行. 化度無

數惡道衆生. 迦毘羅城者. 此云黃色也. 爲明

此城在閻色提之處中. 明中宮土爲黃色. 表

十地契中道應眞不偏故. 此是如來示成道

處國. 夜神總是女神. 以明凡得智成悲故. 以

女神表之. 神者. 應眞其智則神故. 其智不爲

不思而遍資萬有. 此神表初歡喜地自第九

□向已來. 直至第九地. 總入神位明昇進智

通. 祐物無限. 不爲不思而智自遍故. 且略言

爾. 廣在後文. 凡是善財問善知識. 發心久近

在世多少者. 皆是明成就長養大悲之行. 住

劫久遠明大悲深厚. 在智久劫是一刹那故.

如觀世音菩薩以名號及所說法號慈悲經.

又是十□向中. 第七□向中善知識. 與第八

□向位中正趣菩薩. 共成七八□向悲智二

門. 皆須如是前後和會方了其經意. 不可見

一法而能了佛心. 明此十地但如十□向法

蘊修成悲智滿前願故. 是故初歡喜地得願

心成滿心. 以依前十□向願心成滿故

六德滿行圓利生自在無限門者. 在第三禪

是第七會經. 梵本未至. 有百萬偈. 依菩薩

瓔珞本業經說. 此經是如來化三乘人[&FFFF]#領

三乘之衆. 至菩樹下說往昔初成正覺時.

下      欄

說華嚴經. 一一排次重[&FFFF]#其會. 至第三禪. 如

瓔珞本業經. 說十一地等覺位爲一生補處

菩薩位. 爲此地普賢行滿十二地爲妙覺如

來故. 以此爲一生主也. 如善財以行表法中.

見佛國摩耶夫人. 是其行故. 明十地以智從

悲成行門. 卽以夜天女神. 及如來爲太子時

妻號瞿波. 此云守護地. 此十箇女衆成長大

悲. 守護大慈悲地也. 如十一等覺位中行悲

行滿. 卽從悲生智廣利益衆生. 卽以見佛母

表之. 母是慈悲之義. 出生大智化利衆生. 卽

等覺位中十箇善知識是也. 故云摩耶生佛.

佛是智故

七德行圓滿成佛果終門者. 卽如第八會普

光明殿說十一品經. 以十定品爲初. 次十通

十忍阿僧祇如來壽量. 菩薩住處. 佛不思議

如來十身相海. 如來隨好光明功德. 普賢行

如來出現等品. 准初會中問處幷有十頂未

有說處. 亦是來文未具. 總是如善財表法中

見彌勒菩薩是其行也. 明是同其善財一生成

佛果故. 遂於樓閣之內現三生之行. 總在如

今. 三生者. 一過去久遠見道修行生. 二現在

得果圓滿生. 三當來示現成正覺生. 總在樓

閣之內. 如今現前無古今. 去來現在不可得

故. 然亦不廢三生之相. 現在其中. 但以智知

爲隨俗利人故. 卽三生也. 若約眞論無發菩

提心時. 無修行見道時. 無現生得果時. 無當

來示成正覺時. 以三世及心量無性體故. 無

安立故. 無處無依住故. 名之成佛之時也. 若

見自心有能發菩提心時當來成正覺時 . 卽

經數:一七三九

經名:新華嚴經論卷第二十三

頁數:八七四

上      欄

爲情識生滅不名發心時故. 以是 義故. 信心

及佛果總不離普光明殿. 乃至常行普賢無

始終之行. 離世間品總不離普光明殿. 明因

果同本不動普光明大智. 以爲昇進功終故.

時復無體. 智復無依故彌勒令善財[&FFFF]#見初

友文殊師利卽明至果不移因善財念見文

殊. 便聞普賢菩薩名. 及自見其身入普賢身

者. 明表正覺之因不移行果. 總明圓會因果

行總一時滿故. 爲智境界上能含一切衆生

情量多劫是一時故. 明智無情有故. 但不離

十信中不動智佛. 無前中後際故. 此如文殊

師利十信中說偈云. 一念普觀無量劫. 無去

無來無住處. 如是了知三世事. 超諸方便成

十力

八普賢行海常行門者. 卽如第九會中說離

世間品是. 常在世間無限利生. 不與情合作

業相應. 卽如善財所表行中憶念文殊初友

便聞普賢名及見自身入普賢身是也. 此是

自成佛果竟. 常行普賢無始終行. 此普賢行

亦明不移本普光明無依住智. 古人釋云. 重

會普光法堂三會普光法堂. 總非重及三故.

大體明但以一箇普光明無依住大智. 圓會

初發心因及佛果幷行行滿. 此三事總不離

此智. 時亦不遷. 爲明依智發心始終無情見

之跡故

九如來不出不沒佛智□果門者. 卽如第十

會中說法界一品經. 是以法界佛之□果故

十表通信六位人法所進心門者. 卽如覺城

東會大塔廟處善財見文殊菩薩幷已下入位

中       欄

中五位善知識是也. 此已上十門. 從普光明

殿說十信以來總重[&FFFF]#. 使令學者易解經意

故. 幷以略擧. 善財知識表法次第和會令易

解故

第三重[&FFFF]#佛所說法處及座體者. 其義有三.

一[&FFFF]#說法之處及意趣. 二[&FFFF]#放光之處及意

趣. 三[&FFFF]#座體及意趣

一[&FFFF]#說法處及意趣者. 其處有十. 其意趣有

十二

第一菩提場菩提樹下一會在熙連河邊 . 去

優樓頻螺迦葉聚落五里. 是一牛吼地. 是阿

蘭若處得道. 依世間法. 如此是化衆生法則.

佛無此也. 乃至昇天總是所表法則. 若望如

來. 以智體遍周十方□遍而無來去. 對現色

身故. 此明與世成法有可倣學也. 此一段是

如來擧自果法勸衆生修行門

新華嚴經論卷第二十二

新華嚴經論卷第二十三

長者李通玄撰

第二會於普光明殿. 此承上. 古德說云. 去菩

提樹三里. 又云龍造. 此將未可也. 普光明殿

者. 約所顯得普光明智所報居之殿. 智體廣

大無限重重也. 所報之境無限重重. 等同法

界. 如經初所陳. 其地堅固金剛所成. 寶樹行

列宮殿樓閣等是. 皆煥曜光明遍周法界. 此

最智體報居之宅遍一切處一切處總在纖女

下       欄

之內不可拘其處所. 以智遍觀. 其宅亦復遍

周十方. 總是無限之境也. 於此普光明殿說

十信法門. 明以擧果成信. 還將智果報得. 宅

中說本不動智佛. 以爲信位. 明信自心是不

動智佛. 約此以爲信體. 心外有法不成信心

故. 卽如來根本智宅. 還信自心所有分別是

如來根本普光明大智本無動故. 只爲迷本

妄爲動故

第三會於須彌山頂說十住. 表入理契智非

生滅心所得至故. 如須彌山在大海中. 高八

萬四千由旬. 非手足攀攬所及. 明八萬四千

慶勞山住煩惱大海. 於一切法無思無爲. 卽

煩惱海枯竭. 塵勞山便成一切智山. 煩惱海

便成性海. 若起心思慮. 所有攀緣塵勞山逾

高. 煩惱海逾深. 不可至其智頂. 明以定爲方

便. 是故法慧菩薩入方便三昧. 方說此法門.

當知亡思卽智現在想卽迷存. 滯寂智[&FFFF]#情

虛智發. 此乃見道之初. 生佛智慧家之始. 約

表出凡超世同天自在得智慧山之頂. 又以

方便定止心不亂爲山體故. 以艮爲山爲止.

此爲十住位也. 初生佛智慧家住佛所住. 明

依定發慧像須彌山故

第四會夜摩天宮說十行. 已上空居. 表約智

慧法空而爲行體卽處世無染. 又明此天名

時分明菩薩處行知根生熟時非時. 不妄利

生. 又知何惑增多何惑減少. 隨惑增減而成

熟之. 表知根利生名爲時分. 法空隨行名爲

空居也

第五會兜率天宮說十□向. 此天於欲界處

經數:一七三九

經名:新華嚴經論卷第二十三

頁數:八七五

上      欄

中. 又名樂知足天. 明□向法門不貪涅槃不

貪生死常處生死常處涅槃無二性故. 處中

道故. 餘四天皆放逸. 如色界無色界天. 樂淨

不可和會中道義故. 雖他化自在天說十地

法. 還以此位中道之法. 成十地蘊修成功故.

說十□向法以膝上放光表卷舒自在[&FFFF]#不由

膝故. 明理智大願大悲滿周十方會融無□

[&FFFF]#不皆由十□向位. 如十地依此而行蘊積

令熟故. 無別法故

第六會他化自在天宮說十地. 表至欲際之

頂. 又表依衆生而應化故. 無自化也. 故借此

天處. 以表化他之智故. 又此天處是魔波旬

所居. 明十地位智伏心魔也. 成大慈悲之行

令成熟故

第七會在第三禪. 表普賢行滿法悅利生. 表

此天唯禪悅喜動故

第八會普光明殿說十定及如來出現品. 明

佛出現進修道極不離本處. 明不離一箇普

光明智以爲進修. 云昇天上者. 表法昇進. 元

來不離一箇普光明大智本定之宅. 明雖修

昇進行滿元不移本不動智中普光大用

第九會又在普光明殿說離世間法. 明以普

光明智遍周十方普利衆生不染衆法名離世

間. 以普光明智具普賢行□在世間不出不

入. 名之離世間故. 以智體□用而無依故名

爲離. 非厭離故. 如此三會總在普光明殿者.

明行因與果幷普賢行滿總是一箇普光明. 無

始終依住自在大智故. 若衆生發菩提心者.

不見此智不名發心. 見此智者方名發心. 若

中      欄

心外見佛者. 及取相心眞者. 皆具作善. 未

名發一切智心故. 經云. 乘一切智乘直至道

場. 以乘普光明大智之乘. 還不出普光明

大智道場. 名之爲至. 此名發心畢竟二不別.

如是二心先心難. 是故發心難明此智難信.

信得卽能入故. 夫證發心易先起信發心難

信極卽入位故. 但須方便三昧現之. 卽智境

便現. 此三會總在普光明殿者. 明定體用始

終因果萬行同一智也. 如前所述

第十會在給孤獨園說法界品. 明法界不離

世間給養之義故. 表世間生死園林卽法界

體用. 是故如來所居重閣講堂. 包含法界師

子之座. □乎十方. 唯應度者知之. 處迷者不

覺. 卽五百聲聞及餘衆生是也

第十一會在覺城東. 文殊師利爲諸大衆說

普照法界修多羅門及善財童子善知識等.

明文殊是引□之首. 十方諸佛及一切衆生.

總依此法爲師首故. 爲無性妙慧之首故. 卽

以普賢爲行首故. 二首同發無前後也. 已上

[&FFFF]#會處所及所表意竟. 但約如來自身表法

放光有十度

第二[&FFFF]#放光之處及意趣者. 約[&FFFF]#表昇進修

行 光明. 約有其十

第一會中如來現相品兩度放光. 一放齒間

光十方告衆知佛成道. 令衆咸集說佛因果

之法. 二眉間女中放光普照十方. 名一切菩

薩力智光明照曜十方藏照十方已. 其光來

入佛足下輪中. 明擧果成因入信光. 又於女

中出佛刹微塵數菩薩勝音爲首. 明如來自

下      欄

所行之行遍周. 明佛自覺行遍周之果. 用成

信故. 此光入佛足下輪中. 明此光與說十地

放眉間光相似. 此是所信之佛果. 彼是自己

修行昇進所得之果光也

第二會如來兩足下輪中放光. 此是普光明

殿成信位之光. 是初會中放入足下輪中之

光. 今放出以成十信果故. 明說十信光. 以足

下表之. 輪表圓滿故. 明說佛果德用成信心.

表信心之中信佛果圓滿故

第三會如來足指瑞放光明. 入內位之始. □

聖道之初. 生佛家之首. 行聖行之初. 故此光

表之. 此明說十住位光發足入聖之始

第四會如來兩足趺上放光. 表依法空行故.

此明說十行位光以明依空起行故

第五會如來膝上放光明. 表十□向大願理

事互參智悲同濟. 猶如人膝是卷舒所由也.

此是說十□向光. 表起願興悲生死涅槃智

悲自在

第六會眉間放光. 名菩薩力焰明. 此光是初

會中眉間所放之光. 名菩薩力智光明. 此因

果相似. 初名力智. 表根本智. 此名力焰明. 表

自功達本. 卽能照俗故名力焰明. 如三乘中

號名根本智. 及緣俗名後得智. 此明達根本.

智卽能照俗. 無二體先後. 雖立昇進之位. 階

級智不異. 大悲不異. 時劫不異. 普賢行不異.

總無遷法故. 乃說無量智慧皆隨用言之不

移本也. 以智照之可見. 以情見之卽迷. 以大

悲門中引俗. 卽時劫及法各分. 若大智約眞

時劫. 元無依止長短. 以總別六相言之

經數:一七三九

經名:新華嚴經論卷第二十三

頁數:八七六

上      欄

第八會如來放眉間光. [&FFFF]#文殊頂. 放口中光

[&FFFF]#普賢口. 表令理智萬行共相參以說佛果

德故. 意明文殊理及妙慧. 普賢是智萬行之

用. 意表理智妙慧寂用交徹相參問答佛果

之門. 文殊是如來法身無相善決正邪妙慧

之果. 普賢是如來大智遍周對現色身知根

利俗之行果. 一切諸佛用此二法而成佛故.

此敎之中如來出現品. 還令此二法會融參

徹. 方成佛果理智萬行法界無□圓融之門

故. 放光照之令相問答. 令後學者見法易明.

此二人因果從初發信直至果. 終參融交徹

思之以理智照自心體用可見. 初會佛果是

佛自成故. 此十地十一地後佛果. 是修行者

自力所成. 以將此文殊普賢二行參徹明理

智萬行滿故

第九隨好光明功德品於手中放光照惡道苦

明道滿大悲接俗光也. 此已上自第二會以

來. 是自修行者昇進之終. 是此一終之敎未

付囑流通亦在此出現品內. 如前所明

第十法界品還於眉間放光. 名普照三世法

界明. 三世總一時故. 總以法界爲果體. 從信

住行□向十地十一地及佛果. 總以法界爲

果體. 文殊爲法界理. 普賢爲法界智. 理智妙

用爲一佛門. 以此一門爲化群□分爲二法.

若也逐根隨俗法門無盡. 若論實理不離無

性之中一法. 一多無□名爲普賢. 始接童□

達無性理中. 妙簡正邪入無生慧. 名號文殊.

亦名童子菩薩. 能同苦際興行利生治佛家

法名爲普賢. 二人參體名之爲佛. 本來自在

中      欄

名爲法界. 從初徹後. 總此法界爲體. 更無別

法. 此品爲一切諸佛因果之大都. 亦是衆聖

賢所行之大路. 無出此也. 亦是自心一切智

王之所遊觀之大宅也. 亦是一切衆生之所

依故名法界

第三[&FFFF]#座體及意趣者. 其義有十種同異意

趣. 一初會座體以摩尼爲臺者. 約本體以法

身性自無垢爲摩尼. 名離垢寶故. 意以佛果

菩提. 約法身無垢爲體. 報得佛身及化身爲

智用故. 明依體起智用故. 以摩尼爲座體

故

第二會座體蓮華爲藏者. 意表第二會約化

利衆生令成信種. 處信之中表行. 在世無染.

表以利物無染爲功. 卽蓮華爲藏

第三會在帝釋妙勝殿上. 安置普光明藏師

子之座百千層級. 意表從信入位. 以方便無

念無作寂靜三昧. 名爲安置. 以三昧力顯得

如來根本智慧. 創生佛家得無畏慧. 明普光

□藏師子之座. 藏者. 表此位入如來智慧之

藏. 師子者. 明智慧無畏. 普光明者. 表契如來

本普光明法界大智慧也

百千層級者. 表十住進修階級出世越百千

情繫無明故. 破百千業障故. 如佛果座. 總不

云層級以無. 進修昇降覺惑淺深智慧勝劣

故. 如十住中初且百千層級. 爲明入位進修

超業障之分齊也

第四會夜摩天宮. 化作寶蓮華藏師子之座.

爲表說十行位. 約行處世無著. 以蓮華所表.

師子如前依主釋也. 百萬層級者. 昇進過前

下      欄

超業勝故. 云化作座. 不云安置者. 表以入如

來智慧以智隨行所行行業以智化爲故. 猶

如變化故不云安置. 明行從理化故

第五會兜率天宮. 卽殿上敷摩尼藏師子之

座百萬億層級. 表十□向. 其中以出世之理

智依本法身處世無垢. 依本佛果座體爲昇

進. 還歸本故. 設以□向方便願力成其悲智.

不易法身自體無垢. 爲□向悲願會融令體

用均平故云敷座. 不云安置及化作故. 百萬

億層級者. 昇進過前故. 除染淨二障. 成無□

法界大悲智. 雖十住十行五位齊修. 然以敎

辨病. 明前二位. 出俗心勝. 大悲心劣. 此十

□向位. 以願力會融智悲得所故

第六會他化自在天王宮. 但云摩尼藏殿. 不

云座體者. 意表座不易兜率天摩尼座. 但擧

法性無垢大智成大悲門. 覆育含生故. 故但

云殿不云座. 以明依前□向之法長養大悲

之殿覆育衆生故無別昇 進故

第七會在第三禪. 其會法則敎行未來. 且以

普賢行品略擧. 其普賢行品在三十六品. 是

且其略擧. 大本未來. 有百萬億頌

第八第九會第二會. 同在普光明殿. 明十信

心與昇進. 修行所至佛果及離世間品普賢

常行及十定十通等總不離普光明一箇智體

故. 以成五位十信等進修故. 總不出此智. 此

普光明智十方諸佛及一切衆生同共有之.

諸佛已達. 衆生迷之故. 然體用是一迷悟不

同. 望此敎中發心之者. 一悟卽知見如佛. 如

法華經. 以佛知見示悟衆生. 欲令衆生入佛

經數:一七三九

經名:新華嚴經論卷第二十三

頁數:八七七

上      欄

知見. 乃至乘一切智乘直至道場. 又此經云.

乘如來乘不思議乘最勝乘無上乘等. 是如初

卷中歎諸菩薩德中. 善知一切佛平等法已.

踐如來普光明地. 此普光明智. 衆生迷智爲

迷. 悟者悟迷成普光明智爲悟. 是故初會神

天示現入法獲益. 入卽同佛所. 入同佛知見.

與衆生作入法之樣. 令後學倣之. 是故此三

會總在普光明殿意者. 明五位昇進信亦不

離此智悟入修行亦亦不離此智時劫無體可轉

智復不異此普光明智. 以十□向法門和融悲

願. 卽自在神通. 總在其內. 如一生修有漏十

善. 尙得生於天上得業報神通. 十念成就尙

得往生淨土. 何肉依智發心. 又復更加悲

願諸波羅蜜之行. 豈此一生之後不得智體

自在神通. 望以智境會實而論. 設無盡劫元

來不出一念. 今言一生者. 時終不延. 智終不

異. 生終無生. 必不可逐情見生滅之生. 但以

眞智知. 卽萬迷不惑也. 如西方淨土十六觀

門. 總是作想？想成由自報得神通. 何肉達理

智無依. 明淨遍照. 了身心無體. 內外見亡者.

但任理智廓然. 興大願海會融悲智. 一刹那

際對現色身. 供養諸佛敎化衆生復無作者.

性皆平等無心無主無性無相凡聖一如. 無

所依住以無住法隨無住智供佛利生. 如是

修行. 何慮不獲大力神通. 一依十□向品. 修

學卽得

第十法界品. 但云其座普周法界不云層級.

但明佛果座體摩尼爲體. 從初會至第五會.

座體同是摩尼爲體. 會佛果體同故. 大意以

中      欄

智行悲. 不異一箇普光明智. 處世無垢. 不異

一箇妙理法身智與法身. 同爲一箇自在無

體. 用而無作. 不往而至. 任物而應. 以理智會

融方可知之. 已上表意但令衆生見事知法.

令易解故. 起進修行無疑惑故. 更廣云云. 約

知所趣. 論主頌曰

普光明智等虛空  虛空但空智自在

從初發心依此生  究竟還依此處滿

是故三會光明殿  和會因果無別體

隨位進修行差別  智隨生別報境殊

不離本智無生滅  是故佛坐摩尼座

此意明五位佛果中昇進. 皆以法界本普光

明智爲體用故. 是故始終因果不離普光明

殿中

第四隨文釋義者. 於此品經中長科爲四段？

一序分. 二正說分. 三動地興供分. 四說頌嘆

法分

一序分者. 從初爾時世尊已下. 至法界智印

善印故. 於中有四段經. 名爲序分

二正說分者. 行爾時十方諸佛各伸右手已

下. 至三十九卷中受持修習然後至於一切

智地. 此一段是正說分

三動地興供分者. 從爾時佛神力故已下. 至

而說頌言是

四說頌歎法分者. 從其心寂滅□調順已下.

至三十九卷經末是

第一序分中. 復分四段. 一爾時世尊在他化

自在天已下. 至說不可盡. 有十八行經. 歎諸

來菩薩志德分

下      欄

二其名曰已下. 至而爲上首. 有十八行經. 是

菩薩列名分

三爾時金剛藏菩薩已下. 至滿足一切智智

故有二十五行經. 明金剛藏菩薩入定同號

諸佛皆來現前勸念令說十地法門分

四爾時十方諸佛已下. 至法界智印善印故.

有九行經. 明十方諸佛與金剛藏菩薩十種

力令說法自在分

隨文釋義者. 從爾時世尊在他偈自在天王

宮者. 明如來智身應位而現故託處表法. 明

此菩薩十地道終至欲界頂故. 又爲衆生故.

而修行十地. 非爲己自有所心故. 名爲他化.

又爲十地道終降心境魔得自在故. 入離垢三

昧. 白淨淸潔法合然故. 處欲界頂. 常處三昧

不住淨心. 不居禪界故. 爲明此十地功終法

雲普潤不拘垢淨對現色身故. 於此天說此

十地故. 如故初會中自在天王獲益頌曰. 佛

身周遍等法界. 普應衆生悉現前. 種種敎門

常化誘. 於法自在能開悟. 問曰. 何故如來降

此他化天中. 何故不云天王遙見佛來及敷

座迎送莊嚴偈[&FFFF]#等事. 答曰. 此位但依前兜

率天宮法門□向願行悲智之法. 行之更無

異法. 以此不陳餘事但積德依前願海功終

智極. 不假更須法事. 表其昇進和會. 但依前

法故. 又問. 何故不次第至化樂天因何越昇

他化天說其十地. 答曰. 明十地向前須依次

第和會理智悲願昇降會融得所十□向和融

悲願理智齊均廣狹稱周法界等衆生量表法

處於中道還於處中處說中道之義說十□向

經數:一七三九

經名:新華嚴經論卷第二十三

頁數:八七八

上      欄

和會悲願理智. 卽於欲界處中以兜率天. 是

上下俱有二天故. 說十地處中. 卽於欲界上

際色界下際. 欲明不拘染淨卽理智大悲自

在故. 又說十一地等覺法門. 於第三禪說.

表利衆生之行滿法樂利生似彼三禪禪悅爲

樂. 第四禪表佛果周妙用圓滿故. 又十地超

化樂. 十一地超二禪. 又明倍倍智高越次第

故. 摩尼寶藏殿者. 表無垢大悲能含覆育物

故. 明此位一無情取自安樂心但饒益衆生

長大悲故. 故處摩尼無垢寶藏殿表之. 與大

菩薩衆俱. 卽是金剛藏等三十七表三十七助

道法衆. 解脫月一人明一一助道下當體皆

是解脫淸□樂故. 明卽助卽正道爲地前見

道正見已終十地助顯成熟不同三乘. 十地

見道地前資糧. 爲此一乘敎. 從初依如來

根本智發信心修薩婆若智故. 不依空觀折

伏現行煩惱. 十地方得意生身故. 此敎雖說

如來無量色受想行識及心意者. 明不壞俗

境以達成差別智故. 非同伏惑留生往生淨

土故. 或云三千之境爲佛境故望此敎中初

信心之中. 但約無限佛境. 塵含十方. 毛容法

界. 爲信進修行. 不云三千大千爲佛報境一

如賢首品. 是所信□修之門. 發心功德品. 是

十住悟入之德. 經云. 其諸菩薩皆於無上正

等菩提得不退轉者. 菩提有五. 一小乘菩提.

二二乘菩提. 三空觀行六波羅蜜菩薩菩提.

四修十種相似眞如觀修十波羅蜜有十眞

如障十一種[&FFFF]#重二十二種愚癡菩提. 五依

十種如來智修十波羅蜜以無盡劫爲一刹那

中      欄

際契無盡多生爲一生一念迷解卽佛智慧菩

提. 此明依根本智發菩提心. 如起信論. 亦有

此文. 依本覺故而有不覺. 又云. 覺心源故名

究竟覺. 明知依如來智上而有不覺. 依無明

上而有覺者. 於此覺者隨根種性. 有此五種

覺法差別. 如此經菩提□一乘佛果根本智

上不退菩提. 如起信論說. 或言超劫成佛. 或

云. 我於無量劫修行成佛道者. 皆爲懈慢衆

生作無數方便. 或云. 要經三僧祇方得成佛

者. 此皆逐世情說爲三乘. 不依根本智發心.

此敎依智發心. 若以智論之不隨迷情. 直以

不可數阿僧祇劫以爲無時. 以此無時假施

設一刹那際. 攝無限三世劫. 無限三世劫. 總

不出一刹那際. 經云. 智入三世而無來往. 如

是三僧祇劫. 情有智無. 以智收情. 情居智

內. 無量劫情有在刹那際智中. 若取情虛智

實元來總無時體. 始終無時可遷. 二事校量.

只可從實不從虛也. 經云. 悉從他方世界來

集者. 以從十□向法來成十地. 名之他方故.

法界性中無別他方. 以未至位處. 名他方故.

乃至諸位例然. 住一切菩薩智所住境者. 但

五位菩薩智境. 總同. 至此十地中佛智境故.

入如來智所入處者. 爲依如來根本智發心

入行差別智成大悲故. 善入一切菩薩禪定

者. 一如十定品. 說三摩[&FFFF]#底神通明智明. 三

昧能起智印神通. 三之云正. 此云正慧. 以三

摩者. 三昧. [&FFFF]#底者. 慧於一念頃無所動作. 悉

能往詣一切道場者. 以三昧智印性自遍故.

無表□故. 明常與智俱無散動故. 其名曰金

下      欄

剛藏菩薩者. 以智慧爲金剛. 能破諸惑故. 藏

者. 明智德遍周名之爲藏. 寶藏菩薩者. 法寶

遍周名之寶藏. 蓮華藏菩薩者. 明於衆. 行及

涅槃生死無所染著故. 德藏菩薩者. 明衆德

圓滿故. 蓮華德藏菩薩者. 明無染衆行莊嚴

智德故. 日藏菩薩者. 明大智照用也. 蘇利耶

藏菩薩者. 此云日之照用也. 無垢月藏菩薩

者. 明大慈悲心照俗破煩惱焰故. 於一切國

土普現莊嚴藏菩薩者. 明福智二事遍周故.

毘盧遮那藏菩薩者. 云光明遍照之智. 如是

諸菩薩. 以名下義解之可見. 此一段有三十

八箇菩薩. 如三十七箇菩薩同名爲藏者. 卽

表三十七助道行門. 如解脫月一人. 卽表三

十七助道行中助菩提分淸□之果故. 與諸

菩薩作請法之主故. 令諸大衆聞法修行得

淸見者. 悅意如華故名悅意華也. 優[&FFFF]#羅德

藏菩薩者. 取靑蓮華爲喩. 以義取之可知. 星

宿王者. 明自在無□差別智分明故. 第三入

定分中. 有二十五行經. 義分爲四段. 一爾時

金剛藏菩薩. 有一行半經. 總有三句經文. 明

金剛藏菩薩入定分. 二入是三昧已下. 至而

現其前. 有兩行經. 明同號諸佛來現前分. 三

作如是言已下. 至能遍至一切處決定開悟

故. 有十六行經. 明以二十六事因緣入此三

昧分. 四善男子已下. 有五行經. 明十方諸佛

勸金剛藏菩薩令說法分. 經云. 金剛藏菩薩

承佛神力. 入菩薩大智慧光明三昧者. 以如

來智慧以爲信進修行所作一切佛事. 總是

佛神力無我自作故三昧名. 菩薩大智慧光

經數:一七三九

經名:新華嚴經論卷第二十三

頁數:八七九

上      欄

明者. 卽是如來眉間所放. 十地智慧中道之

光明. 名菩薩力焰明亦是初會中如來放眉

間光. 明名一切菩薩力智光明. 總是十地道

終佛智慧光明. 今入三昧. 還是此之智慧三

昧說十地道之智慧. 名菩薩大智慧光明. 以

根本智成菩薩大悲行故. 十方各過十億佛

刹微塵數世界外. 各有十億佛刹微塵數諸

佛同號金剛藏者. 十億表數之圓滿無盡故.

云世界外者. 從十住十行十□向中佛果爲

外. 今成此十地智德佛果名來現其前故. 所

以與入定菩薩同名者. 明入定者. 智慧會及

與本位佛智合故. 言十億佛刹微塵爲數者.

明無作智用體遍周故. 言十億佛刹微塵數

佛共加者. 明位至會源自力與佛力會故. 故

下文亦是汝勝智力故. 汝以毘盧遮那如來

應正等覺本願力故. 威神力故者. 明昇此十

地法門皆以十□向中一切諸佛本願發起若

無十大願□向此位不能自成故. 威神力者.

由初發心皆乘如來一切智乘. 威神之力而

昇此十地故. 不離如來所作一切智用故. 若

不由乘如來一切智乘. 云何至此十地之位.

此智通因徹果同智地故. 是故於此敎中十

信十住十行十□向位位有作果故. 此十地

十一地中佛果取十□向中佛果同妙用也.

通十信幷五位進修中有六十重佛果. 若但

取入位有五十重佛果. 通修行因共有一百

重因果. 以佛本位中十波羅蜜自具十重因

果. 明修行者？皆依此佛本因果上起. 五位修

行昇進. 以依本起名一百一十城之法門. 總

中      欄

通取十□向中佛果同名爲妙. 以此十地十

一地不更別立佛果之號. 以十地十一地法

同十□向法故. 如佛本位十波羅蜜者. 如初

會擧果勸修中如來是佛果. 次十箇菩薩上

名同號爲普者. 明佛果位中普賢菩薩修十波

羅蜜隨行名殊. 此是佛本因果行門故. 四

十衆神天倣此而起. 隨十住十行十□向十

地位. 進修行別. 十波羅蜜亦隨昇進行上亦

名別. 通十普賢四十衆神天有五十. 以十波

羅蜜隨行五位上昇進. 卽有五十箇菩薩行

因五十箇佛果. 通爲一百. 常不離本佛果本

十箇普賢行名十. 十通四十衆神天爲五十

箇波羅蜜行. 一中攝十. 卽有五百種差別智

門. 方成萬行圓滿佛也. 卽安立一刹那際.

爲昇進始終之時. 例如龍女是刹那不出三

生成佛. 亦取十定品中以刹那際降神初生

及入涅槃. 以爲時體本來如是. 見時日遷者.

情隨妄想也. 已上釋汝以毘盧遮那如來應

正等覺本願力故威神力故竟. 此一段識本

發心及成果之因緣. 皆乘初會中毘盧遮那

智力十普賢行四十衆神天所行行力. 倣此

而修. 名乘佛神力 是如來願力亦是汝勝智

力故. 已下十二行經. 都擧入三昧之所爲. 有

二十四因緣. 文義可知. 第四段善男子. 有

五行經. 是勸說分. 有十事因緣. 如文自明.

云滿一切智智故者. 一滿根本智. 二滿差別

智

第四諸佛與力加持中. 義分爲三. 一明諸佛

十種加持. 二明十種因緣法入是三昧. 三明

下     欄

諸菩薩請說法. 一爾時已下. 至具足莊嚴. 有

五行半經. 明十方諸佛與金剛藏菩薩十種

力加持分. 二何以故已下. 有四行經. 明擧十

種因緣法合入是三昧分. 於此欲說十地法

時諸佛加持有六. 一十方諸佛同名現前加.

二毘盧遮那本願威神加. 三諸佛與金剛藏

十種法力加. 四諸佛以言[&FFFF]#歎加. 五諸佛各

申右手摩頂加. 六如來放光[&FFFF]#頂加. 三如來

菩薩請說有四. 一如來放光光臺勸說. 二解

脫月三請. 三諸菩薩同請. 四通諸佛放光勸

說. 總有六種加持四重請二勸說

第二正說分中. 從爾時十方諸佛各申右手

已下. 至動地興供以來. 正說十地. 具從初第

一歡喜地中. 長科爲十段. 一爾時十方諸佛

各申右手已下. 一段有十六行半經. 明十方

諸佛手摩金剛藏菩薩頂令起正說十種地名

分. 二爾時金剛藏菩薩已下. 長行有五行. 通

偈頌有十行經. 明金剛藏菩薩默然不說法.

解脫月菩薩知衆之心. 爲衆請說十地法門

分. 三爾時大智無所畏金剛藏菩薩已下. 長

行通偈頌有七行經. 明金剛藏菩薩以申默

然不說之意. 四爾時解脫月菩薩已下. 通

頌有九行經. 明解脫月菩薩重請說法分. 五

爾時金剛藏菩薩已下. 長行及頌有九行經.

明金剛藏菩薩恐劣解隨識者不能生信分.

六爾時解脫月菩薩已下. 一段通頌有十四

行經. 明解脫月三請. 此衆堪聞. 若有得聞佛

所護念願說無疑分. 七爾時諸大菩薩衆已

下. 幷頌有六行半經. 明大衆同請分. 八爾時

經數:一七三九

經名:新華嚴經論卷第二十三

頁數:八八○

上      欄

世尊已下. 幷頌有二十一行經. 明十方世界

如來各放眉間光[&FFFF]#金剛藏菩薩頂. 互相照

燭光作成臺. 光臺出音聲勸說十地分. 九爾

時金剛藏菩薩已下. 長行幷頌有十三行經.

明金剛藏菩薩歎十地法門甚深出過情意

識. 唯智所知非言所及. 承諸佛威神略說少

許分

十佛子若有衆生已下. 至卷末已來. 是正說.

第一歡喜地行門分

此十段門中. 大意有十. 文自具足不煩更釋.

其十事者. 一諸佛摩頂明印可許說. 二總擧

十種地名. 二默止待請方宣明法可貴不輕

授物. 四解脫月知時而三請. 五金剛藏菩薩

恐器劣而三止. 六大衆咸同請. 七明堪聞者

諸佛所加. 不堪者元自不聞. 八明光臺出音

勸說 九明佛光[&FFFF]#頂. 十明金剛藏菩薩辭近

法深略說少分. 大意明此十地體與十信十

住十行十□向十一地互作依止故. 是故從

十信十住十行十□向. 總有十地行門次第.

爲以一箇如來自在無□大智同行一箇十波

羅蜜. 以爲方便進修故. 總是初會十普賢法

故. 是故解脫月菩薩言. 以字母等喩一切書

字及數說無離字母. 一切佛法皆以十地爲

本. 明此十地爲本明此十地法通因微果不

離如來根本智. 依十普賢行. 修差別智. 滿薩

婆若海故. 是故從初擧果勸修中放眉間光.

名菩薩力智光明. 入佛足下輪中. 用成十信.

今還於如來眉間放光名菩薩力焰明. [&FFFF]#金

剛藏菩薩頂. 用說十地. 足下光明以果成因

中      欄

生信. 此光明說十地是所信之果終. 是故今

還放初信之十地智果之光. 用[&FFFF]#加持金剛

藏菩薩頂. 令說此十地之行. 從頂入者. 明十

地是一切菩薩中道之智果頂故. 至一切智

之盡處故. 是故如來出現品法界品. 總於如

來眉間放光. 總明果體智光圓滿處故. 又光

從頂入者. 明以從智頂處世行悲. 稱十□向

中所發大願令行滿故. 明此十地長養大慈

悲門赴所願滿足故. 是以善財知讀以十女

天表之. 十一地明悲滿從智遍利衆生. 以佛

母摩耶生佛表之. 須妙得其意方可知眞. 成

信解之門昇進之路. 不窮大敎無可以指南.

從第十正說歡喜地行相門中. 又分二義. 一

長科此位. 二隨文釋義

第一長科此位者. 於此歡喜地中. 長科爲十

二段. 一佛子若有衆生深種善根已下. 有十

七行經. 明初從凡夫地起三十種廣大志樂

深心入菩薩位生如來家分. 二佛子菩薩住

歡喜地已下. 一段有二十三行經. 明菩薩初

入地位多歡喜分. 三佛子此菩薩以大悲爲

首已下. 一段有十六行經. 明入初地已又生

三十四種廣大志樂分. 四佛子菩薩住此歡

喜地已下. 有五十八行經. 明住歡喜地興發

十種無盡廣大誓願分. 五佛子此大願已下.

有七行半經. 明前十無盡願以十無盡句而

能成就分. 六佛子菩薩發如是大願已下. 有

八行經. 明發十無盡願已得十種利益心十種

信功用分. 七佛子此菩薩復作是念已下. 有

十八行經. 明菩薩知眞愍俗隨迷緣生起大慈

下      欄

悲分. 八菩薩摩訶薩已下. 有二十一行半經.

明入初地 菩薩隨順大慈大悲行施分. 九佛

子菩薩住此歡喜地已下. 有十八行半經. 明

以大願力得見多百千萬億佛及行四攝攝衆

生分. 十佛子菩薩摩訶薩已下. 有二十八

行半經. 明菩薩入初地時善問地地次第進

修對. 治障□分. 十一佛子菩薩摩訶薩已下.

有二十行半經. 明菩薩入位受職分. 十二若

人集衆善已下. 有四十六行頌. 頌前之法

分

第二隨文釋義者. 從初段中. 經云. 佛子若有

衆生深種善根者. 卽如此段中生三十種志

樂廣大是也. 善修諸行善集助道者. 卽十波

羅蜜三十七助菩提行觀是也. 從四念觀常

念觀身空無性相觀. 受不在內外中間. 觀心

無住觀法無我. 勤此觀名四正懃. 心稱所

觀得法無我名四如意足. 以得法無我故獲

得五根. 以觀達眞不退名五根. 五根者. 信進

念定慧. 以不退生死正信根成故. 隨行不染

不與情俱. 名之爲力. 力者. 如前五根隨境不

退不與情合. 但與智俱. 名之爲力. 卽便獲得

七菩提分法. 七覺者. 念覺支. 擇法覺支. 精

進覺支. 喜覺支. 捨覺支. 此心稱理爲

□定覺支. 以得此七種覺支分獲得八種正

道分. 八正道者. 正見. 正思惟. 正精進. □念.

正定. 正語. 正業. 正命. 是也. 解云. 以入佛智

名爲正見. 以智觀法名正思惟. 依五位法而

行修名正精進. 常與智合不與情俱名爲正

念. 心無生滅而能發起諸佛智慧. 及起無量